als_Latn dik_Latn sag_Latn
Largimi i papritur i Iranit nga Gmaili ka qenë shkaku i shumë diskutimeve. Pavarësisht premtimeve të qeverisë se do të ketë shërbimin e emailit të saj “Fajr”, në gjuhën shqipe do të thotë ‘Agim,’ duket se njerëzit duan një shërbim me më shumë memorie në inbox se thjesht një alternativë iraniane.
Parlamenti iranian është ngritur së bashku me popullin. Në atë që ishte me siguri deklarata më neutrale e javës së kaluar, Husein Garrousi i komisionit parlamentar për industrinë tha për një gazetë të pavarur se “kanë dalë disa probleme për bllokimin e Gmailit”.
Aksesi në Gmail u shfuqizua më 24 Shtator, por gjërat janë kthyer në normalitet. Çfarë kanë fituar në një fushë kanë humbur në një tjetër, kështu që tani vëmendja e tyre është në YouTube. Mohammad Reza Miri tha për një agjencie të lajmeve:
“Ne absolutisht nuk duam që YouTube të jetë i aksesueshëm. Kjo është arsyeja pse Ministria e Telekomunikacionit kërkon një zgjidhje për të bllokuar YouTube-in në bazë të protokollit HTTPS, duke lënë Gmailin të aksesueshëm.”
Me pak fjalë, ata bllokuan faqen e gabuar. Irani ka pasur probleme me YouTube-in që nga polemikat e zgjedhjeve të përgjithshme të 2009 për rizgjedhjen e President Mahmud Ahmadinexhad.
(Herë të lexuara: 213)
als_Latn als_Latn als_Latn als_Latn als_Latn als_Latn